שרגא צבי טננבוים

רבי שרגא צבי טננבוים (נהגה גם כטענענבוים;) א' באייר ה'תקפ"ו, 1826 - ד' באדר ה'תרנ"ז, 1897 היה רבה של הקהילה היהודית בסענדרא ובטשאטה, ומחבר סדרת הספרים נטע שורק, היה מגדולי רבני הונגריה במאה ה-19, פוסק ומנהיג אורתודוקסי בולט, ועמד בראשות ישיבה גדולה בהונגריה.

ביוגרפיה 
נולד בסענדרא, אביו, הגאון רבי זאב וואלף טננבוים היה רב העיירה ומחבר הספרים "רחובות הנהר", "פלגי מים", "קריה נאמנה" ו"אילת השחר".

נשא לאישה את הרבנית הענדל בתו של הרב אברהם יעקב רזה, רבה של קאשוי. בשנת תר"ח כשאביו עבר לשמש כרב בעיר ורפלט, החליף אותו רבי שרגא צבי ברבנות העיר סענדרא למשך כ-26 שנים, ולאחר מכן בשנת תרל"ד עבר לשמש כרבה של טשאטה, עם בואו לטשאטה יסד ישיבה של עשרים בחורים, שגדלה עם הזמן.

משפחתו 
בנו רבי משה טננבוים רבה של ווערפעלעט.
בנו הרבני מאיר טננבוים.
בנו הרבני יהודה דוד טננבוים גראסוורדיין.
בנו הרבני מנחם מנדל טננבוים.
בתו חיה גיטל נישאה לאחיינו רבי מנחם מנדל טננבוים, בעל ״שארית מנחם״, בנו של אחיו רבי יעקב טננבוים מחבר הספר ״נהרי אפרסמון״. בנו של רבי מנחם מנדל הוא רבי משה טננבוים אב"ד מילדוי בעל ״מסעות משה״.
בתו הרבנית חנה רבקה אשת הרב יהודה אלטמן, רבה של טשאטה ומחבר השו"ת 'מי יהודה' והספר 'ים של יהודה'.

ספריו 
חיבר סדרת ספרים בשם נטע שורק.
 ספר נטע שורק - דרשות לשבתות ומועדים, מונקאטש, תרנ"ח
 ספר נטע שורק - חידושים ופלפולים וסוגיות הש"ס, מונקאטש, תרנ"ח
 ספר שו"ת נטע שורק, מונקאטש, תרנ"ט
 פסק דין תורה דגאלאנטה

קישורים חיצוניים 
 שו"ת נטע שורק מאתר היברובוקס
 נטע שורק דרשות . באתר היברובוקס
 תולדות משפחת הרבנים ארזי הלבנון - טננבוים באתר אידישע וועלט פארומס 
 תולדות רבי שרגא צבי, מתוך הקדמת ספרו נטע שורק. באתר היברובוקס

מחברי ספרי שו"ת
רבנים הונגרים
משפחת טננבוים
ילידי 1826
נפטרים ב-1897